b'\n_START_ARTICLE_\nDelo in varnost\n_START_PARAGRAPH_\nDelo in varnost (COBISS) je slovenska strokovna revija s podro\xc4\x8dja varnosti in zdravja pri delu. Revija obravnava vsebine s podro\xc4\x8dja varnosti in zdravja pri delu, varstva pred po\xc5\xbearom, medicine dela, promocije zdravja, okoljevarstva in drugih podro\xc4\x8dij._NEWLINE_Prva \xc5\xa1tevilka revije je iz\xc5\xa1la konec leta 1955 in nosi letnico 1956, izdal jo je Zavod za prou\xc4\x8devanje organizacije dela in varnosti pri delu LRS v Ljubljani, danes jo izdaja njen naslednik ZVD Zavod za varstvo pri delu d.o.o._NEWLINE_Osnovni namen revije Delo in varnost je spodbujati preventivno zavest o pomembnosti varnosti in zdravja pri delu zaradi izogibanja poklicnim boleznim in po\xc5\xa1kodbam pri delu ter dvigovanju ravni varnosti in zdravja pri delu v podjetjih. V reviji objavljajo strokovne in znanstvene \xc4\x8dlanke avtorji z razli\xc4\x8dnih institucij in podro\xc4\x8dij.'